ชอบมึนหัวช่วงเวลาเย็นๆและหลังจากกินข้าวอิ่มค่ะ อยากรู้ว่าเป็นอาการเริ่มต้นของโรคอะไรบ้างคะ เป็นคนอ้วนด้วยค่ะหนัก 95+
สวัสดีค่ะ อาการมึนศีรษะนั้นอาจจจะมีสาเหตุมาจากการตึงตัวของกล้ามเนื้อรอบๆหนังศีรษะจากการใช้งานระหว่างวัน อาการจึงอาจจะเป็นมากช่วงเย็นได้ หรืออาจจะเกิดจากการที่หลังกินข้าวอิ่มใหม่ๆ ทำให้เลือดไปเลี้ยงที่ทางเดินอาหารมากขึ้น ทำให้รู้สึกเวียนศีรษะหรือง่วงซึมได้เล็กน้อย สาเหตุอื่นๆที่อาจะเป็นโรคเช่นเรื่องความดันสูง แต่มักไม่สัมพันธ์กับมื้ออาหาร และจริงๆแล้วส่วนใหญ่จะไม่มีอาการอะไรในช่วงแรกๆ หรือการมีน้ำในหูไม่เท่ากัน การเปลี่ยนท่าทางที่เร็วเกินไป เป็นต้นเบื้องต้นแนะนำการเปลี่ยนท่าทางช้าๆ ไม่กินข้าวอิ่มจนเกินไป กินแต่พอดี และนอนหลับพักผ่อนให้เพียงพอ การลดน้ำหนักนั้นจะช่วยสุขภาพโดยรวมได้มาก และลดโอกาสการเกิดความดันสูงด้วยค่ะหากมีอาการมากขึ้นเรื่อยๆ คลื่นไส้ อาเจียน บ้านหมุน เดินเซ ควรไปพบแพทย์